Konglomeraat (geoloogia)

pisi|Konglomeraadi ehk väga jämedateralise ümardunud klastidega purdkivimi läbilõige. Pildil kujutatu laius on 9 cm
Konglomeraat on ümardunud kividest ning neid liitvast tsemendist koosnev settekivim.

Kivid, millest konglomeraat valdavalt koosneb, kuuluvad suuruselt peamiselt kruusa ja veeriste hulka. Suuremate kivide vahelised tühemikud on täitunud peenema materjaliga nagu liiv, aleuriit ja savi, mille liidab üheks kivimiks kaltsiidist, raudoksiididest, ränidioksiidist vms koosnev tsement.  

Konglomeraat on jämedateraliste setete kivistumise saadus. Sellised setted võisid moodustuda näiteks mererannas või kiirevooluliste jõgede sängides.

Konglomeraat erineb bretšast selle poolest, et viimane koosneb nurgelistest kividest ja neid liitvast tsemendist. Konglomeraadisarnane kivim on ka aglomeraat, mis koosneb püroklastilistest osakestest.

Vaata ka
Basaalkonglomeraat

Kategooria:Settekivimid